23/12/2020 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Resolución núm.2020/42100 de data 18 de decembro de 2020 pola que se avoca a competencia para modificar as bases reguladoras do programa PEL-Concellos reactiva 2021, de integración laboral para a contratación de persoal en risco de exclusión

ANUNCIO PEL- CONCELLOS REACTIVA 2021 RESOLUCIÓN Nº 2020/42100 DE DATA 18 DE DECEMBRO DE 2020 POLA QUE SE AVOCA A COMPETENCIA PARA MODIFICAR AS BASES REGULADORAS DO PROGRAMA PEL-CONCELLOS REACTIVA 2021, DE INTEGRACIÓN LABORAL MEDIANTE A CONTRATACIÓN DE PERSOAL EN RISCO DE EXCLUSIÓN PARA A EXECUCIÓN DE OBRAS E SERVIZOS MÍNIMOS MUNICIPAIS DOS CONCELLOS DA PROVINCIA DE MENOS DE 20.000 HABITANTES, INCLUÍDO NA LIÑA 1.1. DO PLAN DE EMPREGO LOCAL 2021 Don VALENTÍN GONZÁLEZ FORMOSO, Presidente da Deputación Provincial da Coruña, RESOLVO: 1.- Avocar a competencia que con carácter xeral foi delegada por esta Presidencia mediante Resolución nº16643 de 30 de xullo de 2015 na Xunta de Goberno, para modificar as bases reguladoras da convocatoria de axudas PEL-CONCELLOS REACTIVA 2021.2.- Modificar as bases reguladoras do Programa de integración laboral mediante a execución de obras e servizos mínimos municipais dos concellos da provincia de menos de 20.000 habitantes PEL-CONCELLOS REACTIVA 2021, aprobadas por Resolución de Presidencia num.2020/39428 de 02/12/2020, nos termos que se transcriben de seguido: 1º. Modificar na Base 1. DENOMINACIÓN DO PROGRAMA, FINANCIAMENTO E LIÑAS XERAIS DA TRAMITACIÓN Onde di: “ Nese marco, a finalidade do Programa de Integración Laboral PEL-CONCELLOS REACTIVA é apoiar aos concellos da provincia de menos de 20.000 habitantes na contratación de persoal preferentemente para a prestación de servizos municipais relacionados ca loita e a mitigación dos efectos negativos provocados pola COVID-19, durante o período de 01 de xaneiro de 2021 ata o 30 de xuño de 2021.” Debe dicir: “ Nese marco, a finalidade do Programa de Integración Laboral PEL-CONCELLOS REACTIVA é apoiar aos concellos da provincia de menos de 20.000 habitantes na contratación de persoal preferentemente para a prestación de servizos municipais relacionados ca loita e a mitigación dos efectos negativos provocados pola COVID-19, durante o período de 01 de xaneiro de 2021 ata o 31 de decembro de 2021.” Onde di: “Os custos derivados do presente programa financiaranse con cargo á seguinte aplicación do orzamento desta Deputación para o exercicio 2020: Debe dicir: “ A convocatoria financiarase con cargo ao Orzamento Xeral da Deputación para o exercicio 2020 na aplicación orzamentaria 0520/24100/46201 Liña 1.1. PEL Concellos - Reactiva. A contía máxima dentro dos créditos dispoñibles na anualidade 2020 destinada a esta subvención é a seguinte: Esta previsión inicial se incrementará cunha contía adicional, cuxa aplicación á concesión de subvencións non requirirá unha nova convocatoria, nos termos previsto no artigo 58 do Regulamento xeral de subvencións: A efectividade da dita contía adicional queda condicionada á dispoñibilidade do crédito orzamentario previa aprobación definitiva do Orzamento Xeral da Deputación para a anualidade 2021 e previa á modificación orzamentaria que proceda, nun momento anterior á resolución de concesión.” 2º. Modificar na Base 2. OBXECTO DO PROGRAMA Onde di: “ 2.2.- Gastos subvencionables O importe da achega provincial destinarase a financiar os custos salariais e de seguridade social, os derivados das indemnizacións de fin de contrato e os correspondentes aos cursos de formación en materia de riscos laborais que deban realizar as persoas contratadas segundo a lexislación laboral vixente, durante o período de 01 de xaneiro de 2021 ata o 30 de xuño de 2021.” Debe dicir: “ 2.2.- Gastos subvencionables O importe da achega provincial destinarase a financiar os custos salariais e de seguridade social, os derivados das indemnizacións de fin de contrato e os correspondentes aos cursos de formación en materia de riscos laborais que deban realizar as persoas contratadas segundo a lexislación laboral vixente, durante o período de 01 de xaneiro de 2021 ata o 31 de decembro de 2021.” 3º. Modificar na Base 4. CONTÍAS DOS MÓDULOS A FINANCIAR Onde di: “Os concellos poderán solicitar como máximo a contía do módulo que lles corresponda en función da porcentaxe resultante de dividir o número de persoas desempregadas no concello entre o número total de persoas desempregadas nos concellos de menos de 20.000 habitantes, segundo figura no Anexo I das presentes bases as contías dos módulos determínanse de acordo cos seguintes tramos de asignación: Debe dicir: “Os concellos poderán solicitar como máximo a contía do módulo que lles corresponda en función da porcentaxe resultante de dividir o número de persoas desempregadas no concello entre o número total de persoas desempregadas nos concellos de menos de 20.000 habitantes, segundo figura no Anexo I das presentes bases as contías dos módulos determínanse de acordo cos seguintes tramos de asignación: Onde di: “ O programa estenderá a súa vixencia ata o 30 de xuño de 2021 polo que os contratos formalizados deberán rematar como máximo nesa data e, en consecuencia, non poderán imputarse ao programa gastos realizados con posterioridade”. Debe dicir: “ O programa estenderá a súa vixencia ata o 31 de decembro de 2021 polo que os contratos formalizados deberán rematar como máximo nesa data e, en consecuencia, non poderán imputarse ao programa gastos realizados con posterioridade”. 4º. Modificar na Base 8. DOCUMENTACIÓN ACREDITATIVA DO PERSOAL A CONTRATAR Onde di: “Neste suposto excepcional, o concello deberá comunicalo de inmediato á Deputación, procederá a contratar a outra persoa que reúna os requisitos do programa e presentará no expediente a documentación acreditativa da situación do novo traballador a contratar. En ningún caso a nova contratación suporá variación na cantidade concedida nin no prazo, mantendo a data límite do 30 de xuño de 2021 recollida no punto 4 das bases” Debe dicir: “Neste suposto excepcional, o concello deberá comunicalo de inmediato á Deputación, procederá a contratar a outra persoa que reúna os requisitos do programa e presentará no expediente a documentación acreditativa da situación do novo traballador a contratar. En ningún caso a nova contratación suporá variación na cantidade concedida nin no prazo, mantendo a data límite do 31 de decembro de 2021 recollida no punto 4 das bases” 5º. Modificar na Base 9. XUSTIFICACIÓN E PAGO DA SUBVENCIÓN Onde di: “9.3 Prazo e tramitación da xustificación O prazo de presentación da documentación xustificativa rematará o 31 de outubro de 2021 ás 14:00 horas.” Debe dicir: “9.3 Prazo e tramitación da xustificación O prazo de presentación da documentación xustificativa rematará o 31 de marzo de 2022 ás 14:00 horas.” 6º. Modificar o Anexo I. MÓDULOS A FINANCIAR Onde di: ANEXO I. MÓDULOS A FINANCIAR (Fonte: Servizo Público de Emprego Estatal, datos mes de setembro de 2020) Debe dicir: ANEXO I. MÓDULOS A FINANCIAR (Fonte: Servizo Público de Emprego Estatal, datos mes de setembro de 2020) Como resultado dos anteriores cambios o texto definitivo resultante é o seguinte: BASES DO PROGRAMA PEL-CONCELLOS REACTIVA 2021, DE INTEGRACIÓN LABORAL MEDIANTE A CONTRATACIÓN DE PERSOAL EN RISCO DE EXCLUSIÓN PARA A EXECUCIÓN DE OBRAS E SERVIZOS MÍNIMOS MUNICIPAIS DOS CONCELLOS DA PROVINCIA DE MENOS DE 20.000 HABITANTES, INCLUÍDO NA LIÑA 1.1. DO PLAN DE EMPREGO LOCAL 2021 1. DENOMINACIÓN DO PROGRAMA, FINANCIAMENTO E LIÑAS XERAIS DA TRAMITACIÓN O presente programa denomínase “Programa de Integración Laboral mediante a execución de obras e servizos mínimos municipais, anualidade 2021, liña 1.1. PEL-CONCELLOS REACTIVA e elabórase no marco do previsto no artigo 36.1. b) y d), en relación co disposto nos artigos 25 e 26 da Lei 7/1985, de 2 de abril, reguladora das bases do réxime local. O Programa está integrado no Plan de Emprego Local, cuxo obxectivo principal é contribuir á xeración de emprego e actividade económica, á fixación da poboación nos concellos e ao crecemento sostible dos mesmos. Nese marco, a finalidade do Programa de Integración Laboral PEL-CONCELLOS REACTIVA é apoiar aos concellos da provincia de menos de 20.000 habitantes na contratación de persoal preferentemente para a prestación de servizos municipais relacionados ca loita e a mitigación dos efectos negativos provocados pola COVID-19, durante o período de 01 de xaneiro de 2021 ata o 31 de decembro de 2021. A convocatoria financiarase con cargo ao Orzamento Xeral da Deputación para o exercicio 2020 na aplicación orzamentaria 0520/24100/46201 Liña 1.1. PEL Concellos - Reactiva. A contía máxima dentro dos créditos dispoñibles na anualidade 2020 destinada a esta subvención é a seguinte: Esta previsión inicial se incrementará cunha contía adicional, cuxa aplicación á concesión de subvencións non requirirá unha nova convocatoria, nos termos previsto no artigo 58 do Regulamento xeral de subvencións: A efectividade da dita contía adicional queda condicionada á dispoñibilidade do crédito orzamentario previa aprobación definitiva do Orzamento Xeral da Deputación para a anualidade 2021 e previa á modificación orzamentaria que proceda, nun momento anterior á resolución de concesión. A tramitación do Programa realizarase de xeito telemático, e aplicarase a todas as fases do procedemento: solicitude, concesión e xustificación, incluíndo en cada unha delas as notificacións e comunicacións, os requirimentos de información e documentación, e os envíos de documentación que sexan necesarios para tramitar os expedientes. Conforme ao disposto no artigo 40 da Lei 39/2015, de 1 de outubro, do procedemento administrativo común das Administracións Públicas, notificaranse aos interesados as resolucións e actos administrativos que afecten aos seus dereitos e intereses. O acordo de aprobación do Programa, coa concesión das correspondentes achegas, de conformidade co establecido nos artigos 41 a 45 da citada Lei 39/2015, farase mediante publicación no Boletín Oficial da Provincia e na Base de Datos Nacional de Subvencións, e producirá os mesmos efectos que a notificación individualizada. Esta publicación realizarase tamén no taboleiro de edictos e na páxina web da Deputación, á cal se remitirá o texto publicado no Boletín Oficial de la Provincia. O procedemento de concesión das axudas será o de concorrencia non competitiva.2. OBXECTO DO PROGRAMA O obxecto do Programa é fomentar o emprego nos concellos mediante a contratación de persoal en situación de exclusión laboral para a prestación dos servizos mínimos municipais e a execución de pequenas obras de reparación e mantemento relacionadas cos ditos servizos. No contexto socioeconómico actual, marcado pola situación excepcional provocada pola pandemia do coronavirus COVID-19, é vontade da Deputación da Coruña aliviar a carga económica dos concellos e fomentar a inserción laboral, a través do Plan de Emprego Local. Nesta situación maniféstanse unha serie de necesidades e carencias a nivel municipal que é preciso atender de maneira inmediata para garantir de xeito eficaz a seguridade e saúde dos cidadáns, especialmente nos centros educativos, e sempre ao abeiro do marco legal establecido na Lei 7/1985, de 2 de abril, reguladora das bases do réxime local.2.1.- Requisitos do persoal a contratar polos concellos As persoas a contratar deberán estar en situación de desemprego na data de inicio do proceso selectivo, ou no caso de existencia de listas de procesos anteriores, á data da convocatoria, e atoparse nalgunha das seguintes situacións de exclusión laboral: a) Mulleres, ao ter un diferencial de índice de desemprego rexistrado sensiblemente superior ao dos homes. b) Maiores de 45 anos. c) Persoas desempregadas de longa duración. Aos efectos deste programa terán esta consideración aquelas persoas que leven un mínimo de dous anos como demandantes de emprego. d) Persoas con discapacidade: aquelas persoas que teñan recoñecida, pola administración competente, unha discapacidade nun grao igual o superior al 33%. A acreditación da discapacidade será comprobada polos concellos no proceso de selección das persoas a contratar. e) Persoas en situación de drogodependencia f) Persoas que vivan nun fogar onde ninguén teña emprego. g) Persoas con fogar monoparental h) Persoas con problemas para atopar emprego polo idioma ou cuestións socioculturais i) Persoas vítimas de violencia de xénero j) Persoas sen fogar 2.2.- Gastos subvencionables O importe da achega provincial destinarase a financiar os custos salariais e de seguridade social, os derivados das indemnizacións de fin de contrato e os correspondentes aos cursos de formación en materia de riscos laborais que deban realizar as persoas contratadas segundo a lexislación laboral vixente, durante o período de 01 de xaneiro de 2021 ata o 31 de decembro de 2021. Os solicitantes deberán detallar no orzamento de gastos, como mínimo, a previsión correspondente aos conceptos “Soldos e salarios” e “Seguridade social a cargo da entidade”. (*) Orden HAP/1781/2013, de 20 de setembro, pola que se aproba a Instrución do modelo normal de contabilidade local e Orden HAP/1782/2013, de 20 de setembro, pola que se aproba a Instrución do modelo simplificado de contabilidade local e se modifica a Instrución do modelo básico de contabilidade local aprobado por Orden EHA/4040/2004, de 23 de novembro, pola que se aproba a Instrución do modelo Básico de Contabilidade Local.2.3- Actividades a realizar polo persoal contratado O persoal contratado deberá realizar, exclusivamente, actividades relacionadas cos seguintes servizos mínimos previstos nos artigos 25 e 26 da Lei 7/1985, de 2 de abril, reguladora das bases do réxime local: a) En todos os municipios: alumeado público, cemiterio, recollida de residuos, limpeza viaria, abastecemento domiciliario de auga potable, rede de sumidoiros, acceso aos núcleos de poboación e pavimentación das vías públicas. b) Nos municipios con poboación superior a 5.000 habitantes, ademais: parque público, biblioteca pública e tratamento de residuos. c) (.) A conservación, mantemento e vixilancia dos edificios de titularidade local destinados a centros públicos de educación infantil, de educación primaria ou de educación especial. d) Protección da salubridade pública. Así mesmo, poderán executar pequenas obras de reparación e mantemento relacionadas cos ditos servizos.3. DESTINATARIOS Son destinatarios deste Programa os concellos da provincia con menos de 20.000 habitantes. A estes efectos terase en conta a poboación oficial do concello segundo os datos do último padrón publicado polo Instituto Nacional de Estatística 4. CONTÍAS DOS MÓDULOS A FINANCIAR Os concellos poderán solicitar como máximo a contía do módulo que lles corresponda en función da porcentaxe resultante de dividir o número de persoas desempregadas no concello entre o número total de persoas desempregadas nos concellos de menos de 20.000 habitantes, segundo figura no Anexo I das presentes bases As contías dos módulos determínanse de acordo cos seguintes tramos de asignación: Consideracións respecto ao importe a solicitar: · Os concellos só poderán solicitar as contías máximas do módulo que lles corresponda para os conceptos: salarios, seguridade social, indemnización de fin de contrato e cursos de formación en materia de prevención de riscos laborais. A xornada mínima semanal será de 25 horas. No caso de que os custos da contratación sexan inferiores ás contías máximas dos módulos, o importe solicitado deberá axustarse ao dito custo. · O programa estenderá a súa vixencia ata o 31 de decembro de 2021 polo que os contratos formalizados deberán rematar como máximo nesa data e, en consecuencia, non poderán imputarse ao programa gastos realizados con posterioridade. · A percepción destas axudas é incompatible con calquera outra axuda económica percibida para os mesmos conceptos, tanto da Deputación, en especial do Plan provincial de cooperación ás obras e servizos de competencia municipal (Plan único de concellos) “POS+”, como de calquera outra entidade pública.5. DOCUMENTACIÓN, FORMA E PRAZOS DA SOLICITUDE DE ADHESIÓN 5.1 Forma e prazos de presentación da solicitude Co fin de incentivar a utilización de medios electrónicos e no marco dos principios da Lei 11/2007, do 22 de xuño, de acceso electrónico dos cidadáns aos servizos públicos, as solicitudes de adhesión presentaranse de xeito telemática, a través da plataforma SUBTeL de tramitación telemática de subvencións da Deputación Provincial da Coruña, https://www.dacoruna. gal/dicoruna-subtel/ A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de xeito telemática é imprescindible que a Secretaría e o representante legal do concello dispoñan de sinatura electrónica. O prazo de presentación de solicitudes determinarase no anuncio de publicación da convocatoria do presente programa no BOP, a través do Sistema Nacional de Publicación de Subvencións. No caso de que a documentación fose incorrecta ou insuficiente, a Deputación Provincial concederá un prazo de ata 10 días hábiles para a emenda das deficiencias nas solicitudes de adhesión. O órgano competente declarará a desistencia na súa petición de adhesión daqueles concellos cuxa solicitude non se axuste ao establecido nas bases ou nos modelos de anexos, e non tivera emendado as deficiencias no dito prazo.5.2 Documentación Os concellos interesados deberán solicitar a súa adhesión ao Programa e achegar a seguinte documentación, segundo os modelos normalizados aprobados pola Deputación dispoñibles na plataforma SUBTEL www.dacoruna. gal e que figuran como anexos: · Certificado de adhesión asinado dixitalmente pola secretaría co visto e prace do representante legal do concello (Anexo II). · Memoria descritiva dos servizos mínimos municipais obxecto do Programa, asinada dixitalmente polo representante legal do concello (Anexo III). 6. APROBACIÓN DO PROGRAMA Logo de revisar as solicitudes presentadas, o órgano competente resolverá a aprobación do programa coa concesión das achegas correspondentes aos concellos solicitantes, previos os preceptivos informes do Servizo de Desenvolvemento Territorial e Medio Ambiente e da Intervención Provincial. O prazo máximo para resolver e notificar a resolución será de 6 meses a contar dende o día de publicación da convocatoria, de acordo co establecido nos artigos 25 e 26 da Lei xeral de subvencións. Modificación da solicitude inicial Unha vez aprobado o programa, o concello beneficiario só poderá solicitar unha modificación no número de traballadores a contratar ou no período da contratación, por circunstancias excepcionais debidamente motivadas. En ningún caso, o dito cambio suporá unha variación no importe da subvención concedida. A modificación será aprobada polo órgano competente.7. OBRIGAS E COMPROMISOS · O concello poderá realizar a contratación do persoal a través do Servizo Público de Emprego ou convocando o seu propio proceso selectivo de acordo cos principios de publicidade, concorrencia, igualdade, mérito e non discriminación. No caso de existir listaxes vixentes de convocatorias anteriores o concello poderá proceder a contratación do persoal mediante as mesmas. No proceso selectivo, valorarase como mérito ter rematado favorablemente programas de capacitación, formación e integración no mundo laboral organizados ou financiados polas Administracións Públicas. A tal fin terá que aplicar o previsto na lexislación vixente sobre a protección e fomento do emprego do persoal en risco de exclusión social, á que se fai referencia no apartado 2.1 destas bases. · O concello deberá contratar aos traballadores por unha xornada mínima semanal de 25 horas ou a permitida pola lexislación laboral segundo o grao da discapacidade dos mesmos. · O concello deberá declarar que os gastos imputados nesta convocatoria non son cofinanciados por outra axuda, tanto da Deputación, en especial do Plan provincial de cooperación ás obras e servizos de competencia municipal (Plan único de concellos) “POS+”, como de calquera outra entidade pública. · Os concellos deberán facilitar ás persoas contratadas o seguinte: a) Vestimenta de traballo na que figure que o proxecto é subvencionado pola Deputación mediante a impresión na mesma dos logotipos do Plan de Emprego Local e da Deputación, dispoñibles na web https://www.dacoruna. gal/documentacion/logos/logotipos-pel/ b) A formación prevista en materia de prevención de riscos laborais pola lexislación laboral vixente · O concello comprométese a publicitar a achega provincial e a facer constar o financiamento da Deputación provincial da Coruña en todas as comunicacións polas que se de a coñecer a realización das actividades, ben sexa por medios escritos, radiofónicos, audiovisuais ou Internet. Coa memoria e conta xustificativa, o concello presentará declaración sobre o cumprimento destas obrigas. · O concello deberá autorizar á Deputación para obter as certificacións correspondentes da Axencia Estatal da Administración Tributaria (AEAT) e da Tesourería Xeral da Seguridade Social nas que se acredite que a entidade atópase ao corrente nas súas obrigas. · Os concellos estarán obrigados a facilitar aos servizos da Deputación Provincial toda a información que se lles demande en relación co Programa.8. DOCUMENTACIÓN ACREDITATIVA DO PERSOAL A CONTRATAR Rematado o proceso selectivo, seleccionadas as persoas candidatas a través do SEPE ou dende listaxes xa existentes de procesos anteriores, o concello deberá achegar a seguinte documentación: - O certificado que figura no anexo 4, no que se relacionan as persoas a contratar - As tarxetas ou informes acreditativos de que as persoas traballadoras son demandantes de emprego, debidamente actualizados. - A documentación acreditativa da situación ou situacións de exclusión de cada traballador/a: No caso de extinción da relación laboral dalgunha persoa traballadora por causas alleas ao concello, poderase contratar a outra persoa que reúna os requisitos do programa. Comunicarase á Deputación o dito cambio, que non suporá variación na cantidade concedida, e achegarase a documentación acreditativa da situación do novo/a traballador/a a contratar. Neste suposto excepcional, o concello deberá comunicalo de inmediato á Deputación, procederá a contratar a outra persoa que reúna os requisitos do programa e presentará no expediente a documentación acreditativa da situación do novo traballador a contratar. En ningún caso a nova contratación suporá variación na cantidade concedida nin no prazo, mantendo a data límite do 31 de decembro de 2021 recollida no punto 4 das bases.9. XUSTIFICACIÓN E PAGO DA SUBVENCIÓN O aboamento da subvención farase efectivo en dous pagos.9.1 Anticipo a xustificar Procederase ao aboamento anticipado do 50% da achega provincial logo de comprobar que o concello: · Ten presentado a documentación acreditativa do persoal a contratar · Non ten pendente de xustificación ningún anticipo de convocatorias anteriores · Cumpre coas súas obrigas coa AEAT, Seguridade Social e Deputación provincial da Coruña, circunstancia que comprobará a Deputación telematicamente.9.2 Documentación xustificativa A Deputación aboará o 50% restante logo da presentación da seguinte documentación: 1. Certificación expedida polo órgano responsable da contabilidade da entidade da relación clasificada dos pagos realizados na que conste a identificación do persoal contratado (nome, apelidos, NIF), a súa categoría profesional, así como o importe bruto da nómina e o da seguridade social a cargo da empresa para cada mes e traballador. Se houbera algún traballador cunha xornada semanal inferior ás 25 horas, farase unha explicación da causa legal dese feito. (Anexo V). 2. Certificación expedida polo órgano responsable da contabilidade da entidade dos ingresos recibidos doutras administracións públicas ou entes privados para o financiamento dos mesmos conceptos retributivos no mesmo período, ou pola contra, certificación de non ter recibido ningún outro ingreso para o mesmo obxecto. (Anexo VI) 3. Memoria asinada polo Alcalde xustificativa do cumprimento das condicións impostas na concesión da subvención, con indicación detallada das actividades realizadas e dos resultados obtidos e de que a contratación do persoal foi realizada de acordo cos principios de publicidade, concorrencia, igualdade, mérito e non discriminación. (Anexo VII) 4. Documentación gráfica da vestimenta de traballo proporcionada ao persoal contratado na que figuren os logotipos do Plan de Emprego Local e da Deputación.5. Declaración coa autorización de cada persoa traballadora contratada para a cesión de datos de carácter persoal á Deputación da Coruña. Esta declaración debe contar co consentimento expreso da persoa traballadora para ceder os seus datos persoais, requiridos para a xustificación, á Deputación da Coruña.(Anexo VIII) Respecto ao importe dos pagos xustificados: - No caso de que se xustifique gasto por un importe igual ou superior o importe da achega concedida pola Deputación Provincial da Coruña, abonarase a totalidade da subvención. - No caso de que se xustifique gasto por un importe esta reducirase ata o importe efectivamente xustificado. - No caso de que se xustifique gasto por un o importe inferior ao anticipo aboado, incoarase procedemento de reintegro do dito anticipo, de acordo co procedemento establecido. - No caso de concorrencia doutras axudas, subvenciones ou ingresos para o mesmo obxecto, o importe a xustificar será a suma de todos os ingresos obtidos.9.3 Prazo e tramitación da xustificación O prazo de presentación da documentación xustificativa rematará o 31 de marzo de 2022 ás 14:00 horas. Se non se achega a xustificación dentro de prazo, requirirase ao beneficiario para a súa presentación no prazo improrrogable de 15 días. A falta de xustificación neste prazo excepcional levará aparellada a perda da achega provincial e, no seu caso, o reintegro do anticipo aboado. O beneficiario poderá realizar unha autoliquidación para devolver voluntariamente as cantidades a reintegrar, sen prexuízo da tramitación do preceptivo expediente de reintegro. A presentación da xustificación fóra de prazo, ou no prazo excepcional, non eximirá á entidade beneficiaria das sancións que correspondan coa gradación indicada na base 9 deste programa. Á vista da documentación xustificativa presentada e tras os informes previos da Sección de Desenvolvemento Territorial e Medio Ambiente e do Servizo de Fiscalización, o órgano competente valorará o cumprimento das actividades subvencionadas e comprobará que a documentación é correcta, para proceder á aprobación da xustificación e ao pago do importe restante da achega provincial. No momento en que se efectúen os pagamentos, a entidade local deberá estar ao corrente das súas obrigas coa AEAT e coa Seguridade Social, así como coa Deputación Provincial da Coruña.10. RÉXIME XURÍDICO, RESPONSABILIDADE E SANCIÓNS O programa rexerase polo establecido nestas bases, sendo de aplicación supletoria as seguintes normas: · Lei 38/2003, de 16 de novembro, xeral de subvencións, e o seu regulamento de desenvolvemento · Lei 9/2007, de 13 de xuño, de subvencións de Galicia · Lei 7/1985, de 2 de abril, reguladora das bases do réxime local · Lei 5/1997, de 22 de xullo, de administración local de Galicia · Lei 39/2015, de 1 de outubro, do procedemento administrativo común das Administracións Públicas · Bases de execución do orzamento da Deputación da Coruña para o exercicio 2020 · Ordenanza Xeral de Subvencións e transferencias da Deputación Provincial da Coruña publicada no BOP núm.72 do 15 de abril de 2019. Así mesmo, aplicaranse todas aquelas normas, legais ou regulamentarias, que conteñan prescricións relativas ás subvencións ou sexan susceptibles de producir efectos no dito ámbito. A interpretación e resolución das dúbidas que puideran xurdir na tramitación do Programa, resolveranse polo Presidente da Deputación, previo informe da Secretaría e da Intervención. Responsabilidade e sancións Os concellos beneficiarios das achegas quedarán sometidos ao establecido no Código Penal (Lei Orgánica 10/1995, do 23 de novembro) e ás responsabilidades e réxime sancionador establecido na Lei 38/2003, xeral de subvencións, coas especificacións indicadas na súa disposición adicional decimocuarta. A presentación extemporánea da xustificación, suporá a imposición ao concello da sanción que corresponda segundo o establecido no artigo 47 da Ordenanza Xeral de Subvencións e transferencias da Deputación Provincial da Coruña publicada no BOP núm.72 de 15 de abril de 2019: · Atraso na presentación ata un mes: 75 €. · Atraso na presentación entre 1 e 3 meses: 600 € · Atraso na presentación de máis de 3 meses: 900 €. Poderá ser aplicada a compensación para o cobro da sanción, se o concello non presenta alegacións respecto á aplicación da sanción proposta.11. DATOS DE CARÁCTER PERSOAL Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinado tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación porá ao seu dispor un modelo de solicitude ( https://www.dacoruna. gal/documentacion/impresos-oficiais ) Todo o cal se informa en cumprimento do disposto no artigo 11 e seguintes da Lei Orgánica 3/2018, de 5 de decembro, de protección de datos de carácter persoal e a súa normativa de desenvolvemento. ANEXOS ANEXO I. MÓDULOS A FINANCIAR (Fonte: Servizo Público de Emprego Estatal, datos mes de setembro de 2020) ANEXO II. CERTIFICADO DE ADHESIÓN AO PROGRAMA DE INTEGRACIÓN LABORAL PEL-CONCELLOS REACTIVA Don/Dona.…., Secretario/a do Concello de.…. CERTIFICO: Que por …. (resolución da alcaldía/acordo da Xunta de Goberno/Pleno), do día …. acordouse a adhesión do concello ao Programa de Integración Laboral (PEL-CONCELLOS REACTIVA) mediante a execución de obras e servizos mínimos municipais da Deputación da Coruña anualidade 2021, de acordo coas contías, obrigas e compromisos nel establecidas. E para que así conste, expido a presente certificación de orde e co visto e prace do representante legal do concello en …., a. de …. de 2021. ANEXO III. MEMORIA DESCRITIVA DAS ACTIVIDADES A REALIZAR Servizos mínimos municipais dos artigos 25 e 26 da Lei 7/1985: En todos os concellos: En concellos con poboación superior a 5.000 habitantes, ademais: Breve descrición das actividades a realizar en relación cos servizos mínimos seleccionados ANEXO IV. CERTIFICADO ACREDITATIVO DO PERSOAL A CONTRATAR Don/Dona …., Secretario/a do Concello de …. CERTIFICO: Que de acordo co establecido nas bases 2 e 7 do Programa de Integración Laboral (PEL-CONCELLOS REACTIVA) mediante a execución de obras e servizos mínimos municipais, anualidade 2021: 1.- As persoas a contratar teñen a condición de demandantes de emprego na data de inicio do proceso selectivo.2.- As persoas a contratar atópanse en algunha das seguintes situacións de exclusión sociolaboral: (1) Mulleres, Maiores de 45 anos, Persoas con discapacidade nun grao igual ou superior ao 33% oficialmente recoñecido, Persoas en situación de drogodependencia, Persoas con fogar todos os membros da unidade familiar en situación de desemprego, Persoas con fogar monoparental/monomarental, Persoas sen fogar, Persoas con dificultades para atopar emprego por razóns socioculturais, idiomáticas etc. Parados de longa duración (mínimo 2 anos como demandantes de emprego) Persoas vítimas de violencia de xénero.3.- O concello valorou como mérito no proceso selectivo dos traballadores, ter rematado favorablemente programas de capacitación, formación e integración no mundo laboral organizados ou financiados polas Administracións públicas. E para que así conste, expido a presente certificación de orde e co visto e prace do representante legal do concello en …., a. de …. de 2021 ANEXO V. CERTIFICADO DOS GASTOS REALIZADOS CERTIFICACIÓN DE GASTOS REALIZADOS CERTIFICO: 1. Que os gastos xustificativos da subvención de referencia son os incluídos na/s Relación/s de gastos (do apartado de Datos xerais) que consta/n no expediente.2. Que os ditos gastos non foron presentados como xustificantes de gasto en convocatorias anteriores.3. Que se fixeron, cando procedía, as oportunas retencións a conta do IRPF e os importes retidos ingresáronse na facenda pública. INCIDENCIAS DE PERSOAL. Deberá cubrirse este campo en calquera das seguintes circunstancias: · Cando exista bonificación nas cotas da Seguridade Social a cargo da entidade terá que sinalar ao persoal afectado e facer referencia ao seu fundamento legal. · Se se imputa a seguridade social dalgún traballador/a que estivo en situación de baixa ou permiso tamén deberá indicarse Expido esta certificación para que conste aos efectos oportunos Este documento só terá validez se está asinado dixitalmente pola Secretaría e pola Presidencia da entidade. A entidade responsabilízase sobre a veracidade da información, que a Deputación da Coruña poderá comprobar en calquera momento. De acordo co disposto na Lei orgánica 3/2018 de 5 de decembro, de protección de datos persoais e garantía dos dereitos dixitais, informámolo/a de que os datos facilitados serán tratados coa finalidade de poder atender a súa solicitude. Os devanditos datos serán tratados de xeito confidencial, e só poderán ser cedidos, nos casos contemplados na Lei. Comunicámoslle que pode exercer os dereitos de acceso, rectificación, supresión, oposición, limitación ó tratamento e portabilidade dos seus datos, perante a Deputación da Coruña en Avenida Porto da Coruña, 2, 15003 A Coruña, ou dirixindo un correo a delegadodeprotecciondedatos@dacoruna. gal ANEXO VI.- CERTIFICACIÓN DOS INGRESOS OBTIDOS TABOA DE INGRESOS Expido esta certificación para que conste aos efectos oportunos. Vº Bº e Conforme O/A Alcalde/sa (1) A axuda provincial concecida na convocatoria PEL-REACTIVA CONCELLOS é incompatible coa percepción de outra axuda pública procedente tanto da Deputación, en especial do Plan provincial de cooperación ás obras e servizos de competencia municipal (Plan único de concellos) “POS+”, como de calquera outra entidade pública. ANEXO VII. MEMORIA XUSTIFICATIVA Don/Dona …., en calidade de representante do concello de. DECLARO: 1.- Que a contratación do persoal foi realizada de acordo cos principios de publicidade, concorrencia, igualdade, mérito e non discriminación 2.- Que o concello cumpriu a obriga de facer constar a colaboración da Deputación da Coruña en toda a información que se realizou da actividade subvencionada 3.- Que as actividades realizadas e os resultados obtidos foron os seguintes: ANEXO VIII. AUTORIZACIÓN PARA A CESIÓN DE DATOS PERSOAIS Como traballador/a do concello: AUTORIZO á entidade sinalada para a cesión á Deputación da Coruña dos datos persoais relacionados co meu contrato de traballo, para os efectos de presentalos como xustificantes de gasto das axudas PEL CONCELLOS REACTIVA. (Sinatura do/a traballador/a ) A entidade responsabilizase sobre a veracidade da información, que a Deputación da Coruña poderá comprobar en calquera momento. De acordo co disposto na Lei Orgánica 3/2018, de 5 de decembro, de Protección de Datos Persoais e garantía dos dereitos dixitais, informámolo/a de que os datos facilitados serán tratados coa finalidade de poder atender a súa solicitude. Os devanditos datos serán tratados de xeito confidencial, e só poderán ser cedidos, nos casos contemplados na Lei. Comunicámoslle que pode exercer os dereitos de acceso, rectificación, supresión, oposición, limitación ao tratamento e portabilidade dos seus datos, perante a Deputación da Coruña en Avenida Porto da Coruña, 2, 15003 A Coruña, ou dirixindo un correo a delegadodeprotecciondedatos@dacoruna. gal Contra a presente resolución, que pon fin á vía administrativa, poderá optar por interpoñer, con carácter potestativo, recurso de reposición ante o Presidente da Excma. Deputación Provincial da Coruña, dentro do prazo dun mes contado desde o día seguinte ao da notificación do presente acordo. No seu caso, poderá interpoñer directamente recurso contencioso administrativo ante o xulgado do Contencioso-Administrativo da Coruña, dentro do prazo de dous meses, contados desde o día seguinte ao da notificación da presente resolución, e de conformidade co establecido no art.46.4 da Lei 29/98 de 13 de xullo, reguladora da xurisdición contencioso administrativa. No entanto, se o considera conveniente, pode exercitar calquera outro recurso que estime pertinente. A Coruña, 21 de decembro do 2020. O Presidente O secretario Valentín González Formoso José Luis Almau Supervía